CELEX: 22019D0203
Language: hu
Date: 2017-05-05 00:00:00
Title: Az EGT Vegyes Bizottság 91/2017 határozata (2017. május 5.) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) és II. mellékletének (Műszaki előírások, szabványok, vizsgálatok és tanúsítás) módosításáról [2019/203]

7.2.2019   
               
               
                  HU
               
               
                  Az Európai Unió Hivatalos Lapja
               
               
                  L 36/39
               
            
         AZ EGT VEGYES BIZOTTSÁG 91/2017 HATÁROZATA
         (2017. május 5.)
         az Európai Gazdasági Térségről szóló megállapodás I. mellékletének (Állat- és növény-egészségügyi kérdések) és II. mellékletének (Műszaki előírások, szabványok, vizsgálatok és tanúsítás) módosításáról [2019/203]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A Bizottság (EU) 2016/1902 rendelete (2016. október 27.) a 396/2005/EK európai parlamenti és tanácsi rendelet II. és III. mellékletének a bizonyos termékekben, illetve azok felületén található acetamiprid, ametoktradin, azoxisztrobin, ciflutrin, difluor-ecetsav, dimetomorf, fenpirazamin, flonikamid, fluazinam, fludioxonil, flupiradifuron, flutriafol, fluxapiroxád, metkonazol, prokinazid, protiokonazol, piriproxifen, spirodiklofen és trifloxistrobin megengedett maradékanyag-határértéke tekintetében történő módosításáról szóló, 2016. október 27-i (EU) 2016/1902 bizottsági rendeletet (1) bele kell foglalni az EGT-megállapodásba.
                  
               
                     (2)
                  
                  
                     Ez a határozat takarmányokra és élelmiszerekre vonatkozó jogszabályokat érint. Az EGT-megállapodás I. mellékletének a szektorális kiigazításokról szóló részében és II. melléklete XII. fejezetének bevezetőjében meghatározottak szerint a takarmányokra és az élelmiszerekre vonatkozó jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
                  
               
                     (3)
                  
                  
                     Az EGT-megállapodás I. és II. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás I. melléklete II. fejezetének 40. pontja (396/2005/EK európai parlamenti és tanácsi rendelet) a következő francia bekezdéssel egészül ki:
            
                        „—
                     
                     
                        
                           32016 R 1902: a Bizottság 2016. október 27-i (EU) 2016/1902 rendelete (HL L 298., 2016.11.4., 1. o.).”
                     
                  
         
            2. cikk
            Az EGT-megállapodás II. melléklete XII. fejezetének 54zzy. pontja (396/2005/EK európai parlamenti és tanácsi rendelet) a következő francia bekezdéssel egészül ki:
            
                        „—
                     
                     
                        
                           32016 R 1902: a Bizottság 2016. október 27-i (EU) 2016/1902 rendelete (HL L 298., 2016.11.4., 1. o.).”
                     
                  
         
            3. cikk
            Az (EU) 2016/1902 rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            4. cikk
            Ez a határozat 2017. május 6-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            5. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2017. május 5-én.
            
               
                  az EGT Vegyes Bizottság részéről
               
               
                  az elnök
               
               Claude MAERTEN
            
         
         
            (1)  HL L 298., 2016.11.4., 1. o.
         
         
            (*1)  Alkotmányos követelmények fennállását nem jelezték.